Document ID: 32014D0362

DEĊIŻJONI TA' IMPLIMENTAZZJONI TAL-KUMMISSJONI
tat-13 ta' Ġunju 2014
li temenda d-Deċiżjoni 2009/109/KE dwar l-organizzazzjoni ta' esperiment temporanju li jipprovdi għal ċerti derogi għat-tqegħid fis-suq ta' taħlitiet taż-żrieragħ intiżi għall-użu bħala pjanti tal-għalf skont id-Direttiva tal-Kunsill 66/401/KEE
(notifikata bid-dokument C(2014) 3788)
(Test b'rilevanza għaż-ŻEE)
(2014/362/UE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat id-Direttiva tal-Kunsill 66/401/KEE tal-14 ta' Ġunju 1966 dwar it-tqegħid fis-suq ta' żerriegħa (1) ta' pjanti tal-għalf, u b'mod partikolari l-Artikolu 13a tagħha,
Billi:
(1)
Id-Deċiżjoni tal-Kummissjoni 2009/109/KE (2) tistipula l-organizzazzjoni, sal-31 ta' Mejju 2014, ta' esperiment temporanju li jippermetti t-tqegħid fis-suq ta' taħlitiet taż-żrieragħ intiżi għall-użu bħala pjanti tal-għalf li jinkludu wkoll ċerti speċi li mhumiex imniżżla fid-Direttiva tal-Kunsill 66/401/KEE, id-Direttiva tal-Kunsill 66/402/KEE (3), id-Direttiva tal-Kunsill 2002/55/KE (4) jew id-Direttiva tal-Kunsill 2002/57/KE (5), bil-għan li tivverifika jekk tali speċi jissodisfawx ir-rekwiżiti biex jiġu inklużi fl-Artikolu 2(1)(a) tad-Direttiva 66/401/KEE.
(2)
L-informazzjoni dwar il-produzzjoni, il-kundizzjonijiet taċ-ċertifikazzjoni u l-aċċettazzjoni tat-tqegħid fis-suq ta' taħlitiet ta' żrieragħ intiżi għall-għalf għadha mhix biżżejjed u hemm bżonn li titlesta u tiġi konsolidata. Huwa għalhekk meħtieġ li jiġi estiż it-tul ta' żmien tal-esperiment temporanju.
(3)
Mill-bidu tal-esperiment temporanju u bħala riżultat ta' proġetti ta' riċerka u żvilupp, attwalment qed jiġu studjati diversi speċi oħra li huma meqjusa ta' interess għal taħlitiet futuri. L-ispeċi Lathyrus cicera, Medicago doliata u Trifolium isthmocarpum għandhom għalhekk ikunu inklużi fl-ambitu ta' dan l-esperiment.
(4)
Il-miżuri previsti f'din id-Deċiżjoni jikkonformaw mal-opinjoni tal-Kumitat Permanenti dwar iż-Żerriegħa u l-Materjal Propagattiv għall-Agrikultura, l-Ortikultura u l-Forestrija,
ADOTTAT DIN ID-DEĊIŻJONI:
Artikolu 1
Id-Deċiżjoni 2009/109/KE għandha tiġi emendata kif ġej:
1.
L-Artikolu 1 jinbidel b'dan li ġej:
“Artikolu 1
Suġġett
Jiġi organizzat esperiment temporanju fil-livell tal-Unjoni biex jevalwa jekk l-ispeċi li ġejjin: Biserrula pelecinus, Lathyrus cicera, Lotus glaber, Lotus uliginosus, Medicago doliata, Medicago italica, Medicago littoralis, Medicago murex, Medicago polymorpha, Medicago rugosa, Medicago scutelatta, Medicago truncatula, Ornithopus compressus, Ornithopus sativus, Plantago lanceolata, Trifolium fragiferum, Trifolium glanduliferum, Trifolium hirtum, Trifolium isthmocarpum, Trifolium michelianum, Trifolium squarrosum, Trifolium subterraneum, Trifolium vesiculosum u Vicia benghalensis (minn hawn 'il quddiem ‘l-ispeċi msemmija fl-Artikolu 1’), jistgħux jitqiegħdu fis-suq bħala taħlitiet ta' żrieragħ jew f'taħlititiet ta' żrieragħ, bil-għan li jiġi deċiż jekk xi wħud minn dawk l-ispeċi jew kollha għandhomx jitniżżlu fil-lista ta' pjanti tal-għalf fl-Artikolu 2(1)(a) tad-Direttiva 66/401/KEE.”
2.
Fl-Artikolu 9 il-kliem “il-31 ta' Mejju 2014” għandhom jinbidlu b' “il-31 ta' Mejju 2016”.
3.
Fl-Anness I, għandhom jiżdiedu fit-tabella l-annotazzjonijiet li ġejjin:
1
2
3
4
5
6
7
“Lathyrus cicera
80
95
1,0
(c) (d) (e)
25
1 000
Medicago doliata
70
98
2,0
(c) (d) (e)
10
100
Trifolium isthmocarpum
70 (inklużi żrieragħ ibsin)
98
1,0
(c) (d) (e)
10
100”
Artikolu 2
Din id-Deċiżjoni hija indirizzata lill-Istati Membri.
Magħmul fi Brussell, it-13 ta' Ġunju 2014.

Labels: 7
3
17
6